Diari Oficial de la Generalitat Valenciana


Sumari del DOGV 6291, del 17-06-2010 (2010/6686)

Informació pública de la modificació puntual del Pla General d'Ordenació Urbana.
--------------------------------------------------------------------------------

### Dades del document

Número de DOGV
:   6291

Data del DOGV
:   17-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6686


Data del document
:   13-05-2010

Organisme emissor
:   Ajuntament de Picanya

Tipus de document
:   Anunci

Descriptors 

:   * Picanya
    * administració local
    * pla d'urbanisme

Informació pública de la modificació puntual del Pla General d'Ordenació Urbana. [2010/6686]  
 de Picanya, en la sessió ordinària celebrada el dia 25 de febrer de 2010, presidit per l'alcalde Josep Almenar i Navarro, i amb l'assistència de la majoria dels membres de la corporació, va adoptar, entre altres, l'acord següent:  
Primer  
Aprovar definitivament la modificació puntual del Pla General d'Ordenació Urbana (PGOU) de Picanya, referida a l'ordenació detallada de les seues normes. Els articles que s'esmenten resten, literalment, com es diu tot seguit:  
«Secció cinquena. Zona residencial de baixa densitat. Zona D4 Vistabella (modificat el 25.02.2010).  
Article 6.24. Àmbit.  
Està constituïda per la zona expressament grafiada al plànol número 1, comprén les illes 3 i 4 del sector 4 (Vistabella) de Picanya.  
Article 6.25.Assignació d'usos.   
1. Ús dominant: residencial plurifamiliar.   
2. Usos permesos:   
Es permet qualsevol altre ús, llevat que siga manifestament incompatible amb l'ús dominant residencial assignat a la zona o amb les majors limitacions que puga desprendre's de la normativa vigent de protecció d'incendis o de les ordenances municipals específiques. En qualsevol cas haurà d'ajustar-se al següent:   
a) Mag.1.Magatzems compatibles amb la vivenda.   
Només podrà ubicar-se en plantes inferiors a la baixa i planta baixa amb l'autorització prèvia de la comissió de govern. Haurà de comptar amb accessos des de la via pública i nuclis de comunicació vertical independents i diferenciats dels de la resta d'usos (excepte l'Ind.1). Seran incompatibles amb peces habitables residencials en planta baixa.   
b) Ind.1. Locals industrials compatibles amb vivenda.  
Només podrà ubicar-se en planta baixa amb l'autorització prèvia de la comissió de govern. Haurà de comptar amb accessos des de la via pública i nuclis de comunicació vertical independents i diferenciats dels de la resta d'usos (excepte el Mag.1). Seran incompatibles amb peces habitables residencials en planta baixa.   
c) Par.1. Aparcaments d'ús públic privat.   
Podran situar-se en qualsevol de les situacions següents :   
En plantes inferiors a la baixa.   
Sota espais lliures privats o públics o, si és el cas, sota espais lliures públics.   
En edifici ús exclusiu aparcament.   
d) Rcm. Ús residencial comunitari.   
S'admet en edifici d'ús exclusiu, i s'entén com a tal aquell en què totes les plantes (baixa i superiors) es destinen a este ús (podrà ubicar-se en planta baixa, amb l'autorització prèvia de la comissió de govern, algun altre ús permés) si s'ubica en un edifici d'ús mixt les plantes destinades a este ús se situaran sempre per damunt de les destinades a usos no residencials i per davall de les destinades a vivendes.   
Ús residencial unifamiliar.   
S'admet en edifici d'ús exclusiu amb les mateixes característiques i singularitats especificades per a l'ús residencial comunitari.  
e) Rpf. Ús residencial plurifamiliar.   
Es tracta de l'ús global dominant per a esta zona. S'admet en edifici d'ús exclusiu, amb les mateixes característiques i singularitats especificades per a l'ús residencial comunitari.   
Si s'ubica en un edifici d'ús mixt, les plantes destinades a este a ús se situaran sempre per damunt, tant les destinades a usos no residencials com les destinades a ús residencial comunitari.   
f) Tco1. Ús comercial compatible amb vivenda.  
Només podrà ubicar-se en planta baixa amb l'autorització prèvia de la comissió de govern. Si s'ubica en edifici d'ús mixt, els locals comercials hauran de comptar amb accessos des de la via pública i nuclis de comunicació vertical independents i diferenciats de la resta.   
g) Tho1. Hotels, hostals i pensions.  
S'admet edifici d'ús exclusiu amb l'autorització prèvia de la comissió de govern, si s'ubica d'ús mixt les plantes destinades a este ús se situaran sempre per damunt de les destinades a la resta d'usos no residencials i per davall de les destinada a ús residencial.   
h) Tof. Oficines.  
S'admet edifici d'ús exclusiu amb l'autorització prèvia de la comissió de govern, si s'ubica d'ús mixt les plantes destinades a este ús se situaran sempre per damunt de les destinades a la resta d'usos no residencials i per davall de les destinades a ús residencial.   
i) Tre. Activitats recreatives.  
S'admet en planta baixa amb l'autorització prèvia de la comissió de govern, sense que puga compaginar-se amb peces habitables residencials en plata baixa. Hauran de tindre accés des de la via pública i nuclis de comunicació vertical independents i diferenciats de la resta d'usos.  
k) Dotacionals.  
S'admeten en planta baixa i plantes superiors amb les limitacions establides en paràgraf g). S'admeten així mateix en edifici d'ús exclusiu.  
l) Les distintes agregacions dels usos terciaris descrits podran, amb les limitacions establides, situar-se en edifici d'ús exclusiu terciari.  
3. Usos prohibits:   
Es prohibixen expressament els usos següents:   
a) Terciaris:  
- Edificis comercials limitats a zones d'ús dominant terciari (Tco3).  
- Campaments (Tho2).  
- Edificis i locals amb aforament superior a 300 persones (Tre3 i Tre 4).  
b) Industrials i magatzems:  
- Ind.2, Ind.3, Mag.2 i Mag.3.  
c) Dotacionals:  
Edificis, locals, instal·lacions i espais dotacionals destinats a: cementeri (Dce), infraestructures (Din), excepte els servicis centrals de telecomunicacions (Din5).  
d) Aparcaments:  
Aparcaments expressament vinculats al transport col·lectiu de viatgers i/o mercaderies (Par.2).  
Article 6.26. Condicions de parcel·la.  
- Superfície mínima: a efectes de parcel·lacions, reparcel·lacions i segregacions la superfície de parcel·la haurà de ser igual o superior a 140 m.².  
- Fatxada mínima: la parcel·la edificable ha de comptar amb un front de parcel·la a via pública de 10,00 m.  
- Forma de parcel·la: serà tal que s'hi puga inscriure un rectangle de 10 x 14 metres, un dels costats del qual coincidisca amb l'alineació exterior i els seus límits laterals no formen un angle inferior a 80 graus sexagesimals amb l'alineació exterior.  
Article 6.27. Condicions de volum i forma dels edificis.  
- Paràmetres d'ocupació i emplaçament: l'ocupació i edificació de la parcel·la s'ajustarà a les alineacions definides als plànols d'ordenació detallada d'este document i als números d'alçàries grafiats i delimitats per les alineacions interiors i exteriors.  
Planta soterrani i semisoterrani: es podran realitzar, sota espais privats i sota espais públics o privats, grafiats en els plànols com "ús de vianants", per la qual cosa l'ocupació serà el 100% de les illes.   
- Alineacions i rasants: les que fixen els plànols d'ordenació detallada.   
- Ixents i vols:   
L'alçària mínima dels vols sobre qualsevol punt de la rasant del carrer serà de 3,50 m, i hauran de quedar separats de les finques contigües a una distància igual a la del vol permés i com a mínim 0,60 m.  
Els cossos volats, tant oberts com tancats, s'establix que la longitud màxima d'ambdós no sobrepasse el 50% de la longitud total de la fatxada al carrer.  
Només es permetran balcons en les alineacions de fatxada que donen a carrers, places o espais públics lliures. S'adopta com a criteri volumètric que podrà tancar-se el 50% de la volada resultant i que podrà computar-se planta a planta o redistribuir-se en la fatxada, d'acord amb les necessitats i programa de l'immoble.   
Es prohibixen els balcons volats de fàbrica, i es permeten exclusivament balcons amb baranes envidrades o formats per plaques metàl·liques o planxes perforades  
- Vol màxim: només es permeten balcons i miradors amb un vol màxim de 0,90 m.  
- Patis interiors.   
Caldrà ajustar-se al que disposen les normes generals.  
- Nombre de plantes:  
III plantes (baixa + II).  
Tolerància d'alçàries: s'admetrà la construcció d'una planta menys de les grafiades als plànols, i caldrà tractar les mitgeres resultants de l'actuació.  
- Alçària de l'edificació:  
  
- Coberta:  
· Tipologia: els blocs d'assenyalats als plànols d'ordenació seran preceptivament de coberta plana, amb les condicions que s'assenyalen.  
· Construccions per damunt de l'alçària màxima de cornisa:  
Per damunt dels plànols de la coberta es permet la construcció de les caixes d'escala, eventuals nuclis de comunicació vertical necessaris per al manteniment de la coberta, així com els diferents elements de ventilació, telecomunicació, captació solar o qualsevol altre necessari per a la logística i funcionament normal de l'ús residencial corresponent no podran sobrepassar una alçària de 4 m sobre l'alçària de cornisa, o de des de la cara inferior del forjat del sostre de l'última planta, ni una alçària d'un plànol de 30º iniciat des de la línia de cornisa, en l'alineació de fatxada interior o exterior.  
Estes casetes respectaran, en tots els casos, una retirada mínima de 3 m de les línies de fatxada.  
En tot cas, serà obligatori disposar a la fatxada els elements constructius necessaris per a emmascarar-les a la vista des de la via pública, com ara gelosies metàl·liques, envidrats, etcètera, o bé tindran el mateix tractament que la fatxada. En ambdós casos s'han de reflectir expressament i clarament als plànols del projecte prèviament a l'obtenció de la preceptiva llicència.  
Per damunt de l'alçària de cornisa es permetrà, a més de les construccions esmentades en l'apartat anterior, la construcció d'ampits, baranes i remats ornamentals que no podran sobrepassar en més d'1,40 m l'alçària de cornisa,   
Igualment, s'inclourà un esquema gràfic de la regulació de les construccions per damunt de l'alçària de cornisa.  
- Edificació davall de rasant:  
Es permet la construcció de soterranis i semisoterranis de tal forma que la cara inferior del forjat, sòl de planta baixa, es trobe en qualsevol punt 100 cm per damunt de la rasant oficial del carrer.   
Article 6.28. Reserva d'aparcament.  
S'aplicarà la dotació mínima de places d'aparcament d'1,5 places per vivenda o per cada 100 m.².  
Article 6.29. Condicions de composició.  
- Composició fatxades:   
Per a la composició formal de fatxades s'utilitzarà un ritme de buits i panys cecs harmoniosos, i prevaldrà la seua composició sobre el contingut funcional del programa de la vivenda.  
La fatxada haurà de compondre's des de la planta baixa, i no s'admetran tancaments provisionals en plantes baixes.  
També serà obligatòria la definició completa de les fatxades pel que fa a la seua composició, als seus materials, als accessos a vestíbuls i a les possibles rampes de garatge i tractament de les plantes baixes.   
S'haurà de tendir a la totalitat d'un bloc lineal per a la composició formal de cada edifici i dels materials a emprar, tant de tancament com de fusteria en buits i miradors.  
Haurà d'utilitzar-se una composició acord i amb criteris de racionalitat i austeritat expressiva, i s'evitarà l'excés d'ornamentació.  
· Materials de fatxades:  
Totes les fatxades i paraments exteriors de les edificacions que conformen cada illa, les casetes i qualsevol element de fatxada, tant d'exterior com interior, es realitzaran amb materials ceràmics, petris, naturals o artificials, o elements metàl·lics prefabricats que comporten un especejament compositiu d'estes, i queden prohibits els esquerdejats o tractaments semblants d'aplicació contínua, blocs de formigó o semblant, entaulellats o qualsevol altre material que puga donar lloc a imitacions o falsejaments. Tan sols es permetran revestiments continus a zones limitades integrades en elements compositius de fatxada de major escala.  
Per a la fusteria exterior, com per als elements d'enfosquiment, podran utilitzar-se materials resistents, que garantisquen l'estanquitat i acabats en colors sòlids, harmoniosos amb els paraments de les fatxades  
· Elements d'amortiguació solar:  
La instal·lació de tendals i marquesines, amb la presentació prèvia d'una proposta dibuixada, hauran de quedar integrats en la fatxada de l'edificació sobre la qual s'adossa.  
- Fatxades secundàries.  
Sempre que es vegen des de lloc públic, es tractaran igual que la principal.  
- Instal·lacions.  
· Aire condicionat.  
En el projecte s'haurà de preveure i grafiar un espai de reserva destinat a aparells d'aire condicionat, el qual no pot estar situat en punts visibles de fatxada o coberta que donen a vial públic.  
· Plaques solars per a ACS.  
La seua disposició ha d'estar prevista en el projecte bàsic i execució en obra nova i rehabilitació, de manera que no supose una ruptura amb els criteris estètics establits.   
· Ventilació forçada banys i cuines.  
Els banys i les cuines disposaran de ventilació forçada tipus shunt, o semblant, i es prohibix expressament la disposició d'este tipus de ventilació a la fatxada de l'edificació.  
Article 6.30. Criteris per a l'ordenació de l'àrea de vianants (a cedir com a espai públic).  
En els espais lliures no edificats de les parcel·les i a destinar com a àrea de vianants es permeten vials de circulació interior restringida amb tractament de vies per a vianants, enjardinaments i instal·lacions compatibles amb l'ús, amb les condicions següents:  
La disposició dels aparcaments a l'interior de la parcel·la serà sempre compatible amb la creació i gaudir d'espais de vianants generats i tan sols podrà emergir en estos el mínim espai necessari per les condicions d'accés de les rampes.  
Els espais lliures no ocupats per l'edificació principal hauran de preveure la ubicació de l'arbratge i elements vegetals adequats i compatibles, així com el mobiliari urbà suficient, i s'urbanitzaran amb materials i solucions constructives de qualitat i d'acord amb l'entorn».  
Segon  
Publicar el present acord, segons el que disposa l'article 59 de la Llei Reguladora de l'Activitat Urbanística en relació amb l'article 70 de la Llei 7/85, reguladora de les Bases de Règim Local, i es fa saber que la present modificació entrarà en vigor en el termini de 15 dies hàbils a comptar des de l'endemà de la publicació del present acord.  
Tercer  
Donar compte de la present modificació a la Comissió Territorial d'Urbanisme de València.  
Picanya, 13 de maig de 2010.- L'alcalde: Josep Almenar i Navarro.